આ પ્રસંગે માનનીય મુખ્યમંત્રીએ જણાવેલ કે, રાજ્ય સરકાર દ્વારા વિવિધ કલ્યાણકારી યોજના જેવી કે મધ્યાહન ભોજન યોજના, સંકલિત બાળવિકાસ યોજના, અન્ન ત્રિવેણી યોજના તેમજ જાહેર વિતરણ યોજના ચલાવવામાં આવે છે. આ યોજનાના લાભર્થીઓને ગુણવત્તાયુકત ખાદ્યસામગ્રી પુરી પાડી શકાય તે માટે રાજય સરકાર સતત ચિંતીત છે. આ ઉદ્દેશને ફળીભૂત કરવા માટે દેશમાં સૌપ્રથમવાર ફોરેન્સીક ક્ષેત્રે "ફૂડ રીસર્ચ લેબોરેટરી"ની સ્થાપના કરવામાં આવી છે. આ સુવિધા ઉભી થવાના કારણે રાજ્ય સરકાર પ્રજાજનોને ગુણવત્તાયુક્ત ખાદ્યસામગ્રી પૂરી પાડી શકશે. આ "ફૂડ રીસર્ચ લેબોરેટરી" અન્ય રાજ્ય માટે દાખલારૂપ બનશે આ ખાતુ સીવીલ સપ્લાય વિભાગ ઉપરાંત રાજ્યની અન્ય સંસ્થાને તેમજ અન્ય રાજ્યોને ભવિષ્યમાં મદદ પૂરી પાડવાની નેમ ધરાવે છે.